RATCH เลิก 3 บ.ย่อย กิจการลงทุนโครงการพลังงานทดแทน ยันไม่กระทบธุรกิจ
RATCH เลิก 3 บ.ย่อย กิจการลงทุนโครงการพลังงานทดแทน ยันไม่กระทบธุรกิจ
2 ธ.ค. 2562

บริษัท ราช กรุ๊ป จำกัด (มหาชน) หรือ RATCH เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ตามที่บริษัทฯได้แจ้งว่า บริษัท ราชบุรีพลังงาน จำกัด ซึ่งเป็นบริษัทย่อยที่บริษัทฯถือหุ้นทั้งจำนวน ได้จดทะเบียนจัดตั้งบริษัทย่อยในรูปแบบบริษัทจำกัด จำนวน 3 บริษัท ได้แก่ บริษัท ซีเอ็นไบโอแมส จำกัด, บริษัท พีบีไบโอแมส จำกัด และ บริษัท แอลพีไบโอแมส จำกัด โดยมีวัตถุประสงค์เพื่อลงทุนในโครงการพลังงานทดแทน นั้น
ล่าสุด บริษัทย่อยทั้งสามบริษัท ได้ดำเนินการจดทะเบียนเลิกกิจการต่อกรมพัฒนาธุรกิจการค้า กระทรวงพาณิชย์ แล้วเมื่อวันที่ 2 ธ.ค.2562 โดยเลิกกิจการดังกล่าวไม่ส่งผลกระทบต่อการดำเนินงานของบริษัทฯแต่อย่างใด เนื่องจากบริษัทย่อยทั้งสามบริษัทไม่มีการทำธุรกรรมใดๆ ทั้งนี้ บริษัทย่อยทั้งสามบริษัทจะดำเนินการชำระบัญชีต่อไป